California

An California sarong estado namumugtak sa bandang Solnopan nin Estados Unidos. Ini kadulon an Oregon sa amihanan, Nevada asin  Arizona sa subangan, saka an estadong Mehikano kan Baja California sa habagatan. An California may sobra sa 39.5 milyon na residente naglalaklak sa kahiwasan nin , asin ta ini iyo an pinakamatawo asin ikatolong pinakamahiwas na estado nin Estados Unidos kun pag'urulayan an kahiwasan. Iyo man ini an pinakamatawong subnasyonal na entidad sa  Norteng Amerika asin an ika-34 pinakamatawong lugar sa kinaban. An inapod na Greater Los Angeles na lugar asin an San Francisco Bay Area iyo an ikaduwa asin ikalimang pinakamatawong ronang urban sa pagkasurunod ninda, an naenot igwang 18.7 milyon na residente asin an suminunod igwang sobra sa 9.6 milyon katawo. An Sacramento iyo an kabesera kan estado, manta an Los Angeles iyo an pinakamatawong siyudad sa estado asin iyo an ikaduwang pinakamatawong siyudad sa nasyon, sunod sa Siyudad nin New York. An Los Angeles County naman iyo an pinakamatawo, manta' an  San Bernardino County iyo an pinakadakulang county sa hiwas kun iyo an pag'uulayan sa enterong nasyon. An San Francisco, na magkaparehong syudad asin county, iyo an  ikaduwsang pinakadusok na siyudad na mayorsa bilog na nasyon sunod sa siyudad nin New York, saka man iyo an ikalimang pinakadusok sa populasyon na county sa bilog na nasyon.

An ekonomiya nin California, na igwang gross state product na $3.2 trillion kan 2019, iyo an may pinakadakulang subnasyonal na ekonomiya sa bilog na kinaban. Kun ini sarong nasyon, magigin ining ika-37ng pinakamatawong nasyon asin ikalimang may pinakadakulang ekonomiya sa bilog na kinaban, base sa taon 2020. An inaapod na The Greater Los Angeles area asin an  San Francisco Bay Area iyo an ikaduwa asin ikatolong pinakadakulang ekonomiyang urban na sa pagkasunodan igwang ($1.0 trillion asin $0.5 trillion base sa taon 2020, sunod lang sa New York metropolitan area na igwang ($1.8 trillion). An San Francisco Bay Area Combined Statistical Area iyo an may pinakahalangkaw na gross domestic product per capita ($106,757) sa mga darakulang primary statistical area kan taon 2018, asin ini an ineestaran kan lima kan sampolong darakulaon na maray na mga kompanya sa bilog na kinaban base sa saindang mga kapital asin man ini-erokan kan apat sa sampolong pinakamayaman na mga tawo sa bilog na kinaban.

Toltolan

Kategorya: Mga estado sa Estados Unidos